ddrg/super_eurlex huggingface dataset:
NARIADENIE KOMISIE (ES) č. 805/2005

z 26. mája 2005,

ktorým sa stanovujú sadzby náhrad uplatniteľné na určité výrobky zo sektoru cukru vyvážané vo forme tovarov, na ktoré sa nevzťahuje príloha I k zmluve

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhu s cukrom (1), najmä na jeho článok 27 odsek 5 bod a) a odsek 15,

keďže:

Článok 27 odseky 1 a 2 nariadenia (ES) č. 1260/2001 stanovuje, že rozdiely medzi cenami v medzinárodnom obchode pre výrobky vymenované v článku 1 odsek 1 body a), c), d), f), g) a h) uvedeného nariadenia a cenami v rámci spoločenstva sa môžu uhradiť vývoznou náhradou, ak sú tieto výrobky vyvážané vo forme tovarov vymenovaných v prílohe V uvedeného nariadenia. Nariadenie Komisie (ES) č. 1520/2000 z 13. júla 2000 stanovujúce spoločné podrobné vykonávacie pravidlá na udeľovanie vývozných náhrad pre určité poľnohospodárske výrobky vyvážané vo forme tovarov, na ktoré sa nevzťahuje príloha I k zmluve, a kritériá pre stanovenie čiastky týchto náhrad (2) , určuje výrobky, na ktoré by mala byť stanovená sadzba náhrady uplatňovaná v prípade vývozu týchto výrobkov vo forme tovarov vymenovaných v prílohe I nariadenia (ES) č. 1260/2001.

V súlade s článkom 4 odsek 1 nariadenia (ES) č. 1520/2000 by sa sadzba náhrady na 100 kg každého zmieneného základného výrobku mala stanoviť každý mesiac.

Opatrenia stanovené v tomto nariadení sú v súlade so stanoviskom Riadiaceho výboru pre cukor,

PRIJALA TOTO NARIADENIE:

Článok 1

Sadzby náhrad uplatniteľné na základné výrobky vymenované v prílohe A k nariadeniu (ES) č. 1520/2000 a v článku 1 odseky 1 a 2 nariadenia (ES) č. 1260/2001 a vyvážané vo forme tovarov vymenovaných v prílohe V k nariadeniu (ES) č. 1260/2001 sa stanovujú tak, ako je uvedené v prílohe tohto nariadenia.

Článok 2

Toto nariadenie nadobúda účinnosť 27. mája 2005.

(1) Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 39/2004 (Ú. v. EÚ L 6, 10.1.2004, s. 16).

(2) Ú. v. ES L 177, 15.7.2000, s. 1. Nariadenie naposledy zmenené a doplnené nariadením (ES) č. 886/2004 (Ú. v. EÚ L 168, 1.5.2004, s. 14).

PRÍLOHA

Sadzby náhrad uplatniteľné od 27. mája 2005 za určité výrobky zo sektoru cukru vyvážané vo forme tovarov, na ktoré sa nevzťahuje príloha I k zmluve (1)

Kód KN Popis Sadzba náhrady v EUR/100 kg V prípade predbežného stanovenia náhrad Iné 1701 99 10 Biely cukor 36,67 36,67

(1) Sadzby stanovené v tejto prílohe sa s účinnost'ou od 1. októbra 2004 neuplatňujú na vývozy do Bulharska a s účinnost'ou od 1. februára 2005 na tovar uvedený v tabul'kách I a II k protokolu č. 2 k Dohode medzi Europskym spoločenstvom a Švajčiarskou konfederáciou z 22. júla 1972, ktorý sa vyviezol do Švajčiarskiej konfederácie alebo do Lichtenštajnského kniežatstva.
(8)

Komisia si vyžiadala a preverila všetky informácie, ktoré považovala za potrebné na predbežné stanovenie dumpingu, spôsobenej ujmy a záujmu Spoločenstva a vykonala prešetrovania v priestoroch týchto spoločností: Výrobcovia Spoločenstva — Bontempi Vibo SpA, Brescia, Taliansko, — Bulnava Srl, Milano/Suello, Taliansko, — Inox Viti Snc, Grumello Del Monte, Taliansko, — Reisser Schraubentechnik GmbH, Ingelfingen-Criesbach, Nemecko. Vyvážajúci výrobcovia a spriaznené spoločnosti vo vyvážajúcich krajinách ČĽR — Tong Ming Enterprise (Jiaxing) Co. Ltd., Zhejiang. Indonézia — PT. Shye Chang Batam Indonesia, Batam. Malajzia — Tigges Stainless Steel Fasteners (M) Sdn. Bhd., Ipoh, Chemor, — Tong Heer Fasteners Co. Sdn., Bhd, Penang. Filipíny — Rosario Fasteners Corporation, Cavitete, — Philshin Works Corporation, Cavite. Taiwan — Arrow Fasteners Co. Ltd. a s ňou súvisiaca spoločnosť Header Plan Co. Inc., Tchaj-pei, — Jin Shing Stainless Ind. Co. Ltd., Tao Yuan, — Min Hwei Enterprise Co. Ltd., Pingtung, — Tong Hwei Enterprise, Co. Ltd. a s ňou súvisiace spoločnosti Tong Jou Enterprise Co. Ltd. and Winlink Fasteners Co., Ltd., Kaohsiung, — Yi Tai Shen Co. Ltd., Tainan. Thajsko — A.B.P. Stainless Fasteners Co. Ltd., Ayutthaya, — Bunyat Industries 1998 Co. Ltd., Samutsakorn, — Dura Fasteners Company Ltd., Samutprakarn, — Siam Screws (1994) Co. Ltd., Samutsakorn. Spriaznený vývozca v Spoločenstve — Tigges GmbH & Co. KG, Wuppertal, Nemecko.
1.

Odsek 4 sa nahrádza takto: „4. Ak tretia krajina uvedená v prílohe II zavedie vízovú povinnosť pre štátnych príslušníkov členského štátu, uplatňujú sa tieto ustanovenia: a) dotknutý členský štát to písomne oznámi Rade a Komisii do 90 dní od takého zavedenia alebo ohlásenia; oznámenie sa uverejní v sérii C Úradného vestníka Európskej únie. V oznámení sa uvedie dátum zavedenia opatrenia a druh príslušných cestovných dokladov a víz. Ak sa tretia krajina rozhodne zrušiť vízovú povinnosť pred uplynutím tejto lehoty, oznámenie sa stáva bezpredmetným; b) Komisia bezodkladne po uverejnení tohto oznámenia a po porade s dotknutým členským štátom podnikne s orgánmi tretej krajiny kroky s cieľom obnoviť bezvízový styk; c) do 90 dní po uverejnení tohto oznámenia Komisia po porade s dotknutým členským štátom predloží správu Rade. K správe môže pripojiť návrh na dočasné obnovenie vízovej povinnosti pre štátnych príslušníkov danej tretej krajiny. Komisia môže tento návrh predložiť aj po tom, ako jej správu prerokuje Rada. Rada o tomto návrhu rozhodne kvalifikovanou väčšinou do troch mesiacov; d) ak to Komisia uzná za potrebné, môže predložiť návrh na dočasné obnovenie vízovej povinnosti pre štátnych príslušníkov tretej krajiny, ako sa uvádza v písmene c), aj bez predchádzajúceho predloženia správy. Pri tomto návrhu sa uplatňuje postup ustanovený v písmene c). Dotknutý členský štát môže uviesť, či si želá, aby Komisia upustila od dočasného obnovenia takejto vízovej povinnosti bez predchádzajúcej správy; e) postup uvedený v písmenách c) a d) neovplyvňuje právo Komisie predložiť návrh na zmenu a doplnenie tohto nariadenia s cieľom presunúť dotknutú tretiu krajinu do prílohy I. Ak sa rozhodlo o zavedení dočasného opatrenia uvedeného v písmenách c) a d), Komisia predloží návrh, ktorým sa mení a dopĺňa toto nariadenie, najneskôr deväť mesiacov po nadobudnutí účinnosti dočasného opatrenia. Takýto návrh zahŕňa tiež ustanovenia na zrušenie dočasných opatrení, ktoré mohli byť zavedené podľa postupov uvedených v písmenách c) a d). Komisia sa bude medzitým ďalej usilovať presvedčiť orgány danej tretej krajiny, aby obnovili bezvízový styk pre štátnych príslušníkov dotknutého členského štátu; f) ak daná tretia krajina zruší vízovú povinnosť, členský štát to bezodkladne oznámi Rade a Komisii. Toto oznámenie sa uverejní v sérii C Úradného vestníka Európskej únie. Akékoľvek dočasné opatrenie, o ktorom sa rozhodlo podľa písmena d), sa končí siedmym dňom po uverejnení oznámenia v úradnom vestníku. V prípade, že daná tretia krajina zaviedla vízovú povinnosť pre štátnych príslušníkov dvoch alebo viacerých členských štátov, dočasné opatrenie sa skončí až po uverejnení posledného oznámenia.“
(4)

Podľa nariadenia (ES) č. 847/96 odvody vnútroštátnych kvót na rok 2005 by sa mali vykonať na úrovni, ktorá sa rovná množstvu nadmerne ulovených rýb. Takéto odvody by sa mali uplatňovať tiež vzhľadom na osobitné ustanovenia upravujúce zásoby patriace do pôsobnosti regionálnych rybárskych organizácií.
(26)

Niektoré zainteresované strany naznačili, že pri rozšírení antidumpingových opatrení na dovoz v EÚ 10 sa usilovali o alternatívne zdroje pre zásobovanie kremíkom, avšak takáto snaha o alternatívne zdroje vyústila do zvýšenia cien približne o 34 %. V tejto súvislosti sa zistilo, že vplyv na náklady pre výrobcov druhotných hliníkových zliatin by bol dokonca menší a spadal by do rozpätia od 1 % do 4,6 % celkových nákladov pre výrobu druhotných hliníkových zliatin.
(37)

Treba tiež poznamenať, že všeobecne prevládajúca úroveň cien v prípade príslušného produktu na trhu Spoločenstva spôsobuje, že trh Spoločenstva je veľmi atraktívny. To je ďalší podnet na to, aby sa s narastajúcou výrobou zvyšovali vývozy do Spoločenstva. Okrem toho, ako sa už uviedlo, zistilo sa, že vývozné ceny do tretích krajín sú nižšie ako v prípade vývozu do Spoločenstva. Jednako, príťažlivé a relatívne vysoké ceny na trhu Spoločenstva sa pravdepodobne dlhodobo neudržia. Ak by boli opatrenia zrušené, početní čínski vývozcovia by sa výslovne zaujímali o trh Spoločenstva s cieľom zvýšiť svoj podiel. Taká zintenzívnená hospodárska súťaž by však mohla viesť k nižším cenám. Je teda veľmi pravdepodobné, že všetky podniky prítomné na trhu Spoločenstva by v súlade s tým museli znížiť svoje ceny.
(3)

Nadbytočné množstvá cukru sa vo všeobecnosti považujú za dôsledok vývoja produkcie cukru plus dovoz mínus vývoz v období od 1. mája 2003 do 30. apríla 2004 v porovnaní s priemernou hodnotou rovnakých množstiev za to isté obdobie v predchádzajúcich troch rokoch. Do úvahy sa berú aj osobitné okolnosti skladovania podľa článku 6 ods. 1 písm. c) nariadenia (ES) č. 60/2004, obzvlášť pokles stavu zásob v tomto období.
(152)

Ďalší dodávateľ uviedol, že bez zavedenia opatrení by nastalo riziko migrácie výroby PTFE v Spoločenstve do tretích krajín mimo územia Spoločenstva. Táto spoločnosť tvrdila, že v dôsledku toho by boli dodávatelia materiálov nútení hľadať si zákazníkov mimo Spoločenstva, na tretích trhoch, kde by konkurovali tradičným domácim dodávateľom materiálu. Navyše vývoz materiálu by vyvolal dodatočné náklady, ktoré by oslabili už aj tak nízke ziskové rozpätia dodávateľského odvetvia. Preto Komisia dospela k predbežnému záveru, že zavedenie opatrení je v záujme dodávateľských odvetví.
4.

V prílohe IVa: a) Tabuľka II sa nahrádza takto: „Tabuľka II – Výnimky z počtu dní prítomnosti v oblasti a neprítomnosti v prístave podľa tabuľky I a súvisiace podmienky Oblasť Zariadenie uvedené v bode 4 Lodný záznam z roku 2002 (13) Dni Oblasť uvedená v bode 2 4a), 4e) Menej ako 5 % z každej skupiny: tresky, morského jazyka a platesy Žiadne obmedzenie (14) Oblasť uvedená v bode 2 4a), 4b) Menej ako 5 % tresky 100 do < 120 mm do 13 ≥ 120 mm do 14 Kattegat a Severné more 4 c) zariadenie s okami s veľkosťou 220 mm a viac Menej ako 5 % tresky a viac ako 5 % kambaly veľkej a hranáča sivého do 15 dní Kattegat a Severné more 4 a) zariadenie so štvorcovými okami s veľkosťou 120 mm (15) Neuplatňuje sa 12 dní Východná časť Lamanšského prielivu 4 c) plotiace siete s okami s veľkosťou max. 110 mm Plavidlá zdržujúce sa mimo prístavu najviac 24 hodín 19 dní b) V dodatku 1 sa druhá veta bodu 4 a) nahrádza takto: „Okno sa musí nachádzať na vrchnom dielci.“
(9)

Tieto spoločnosti spolupracovali v prešetrovaní a predložili vyplnené dotazníky: Nespriaznení dovozcovia: — Elektro Cirkel B.V., Holandsko, — Carrefour SA, Francúzsko. Spriaznení dovozcovia: — Energy Research 2000 B.V., Holandsko, — e3light A/S, Dánsko. Vietnamskí výrobcovia/vývozcovia: — Eco Industries Vietnam Co. Ltd, Haiphong (spriaznený so spoločnosťou e3light A/S), — Energy Research Vietnam Co. Ltd, Haiphong (spriaznený so spoločnosťou Energy Research 2000 B.V.), — Halong service and import export company (Halong Simexco), Haiphong, — Rang Dong Light Source and Vacuum Flask Joint Stock Company (Ralaco), Hanoi. Pakistanský výrobca/vývozca: — Ecopak Lighting, Karachi. Čínski výrobcovia/vývozcovia: — Firefly Lighting Co. Ltd, Shenzhen, — Lisheng Electronic & Lighting (Xiamen) Co. Ltd, — City Bright Lighting (Shenzhen), Ltd, Shenzhen, — Ningbo Super Trend Electron Co. Ltd, Ningbo, — Zhejiang Sunlight Group Co. Ltd, Shangyu.
(4)

V tejto súvislosti nariadením (ES) č. 992/2004 Rada splnomocnila Komisiu na to, aby prijala ponúkané záväzky s cieľom zohľadniť podmienky uvedené v odôvodneniach 27 až 32 tohto nariadenia. Na základe uvedeného a v súlade s článkami 8, 11 ods. 3 a článkami 21 a 22 písm. c) základného nariadenia Komisia nariadením (ES) č. 1002/2004 prijala ponúknuté záväzky („osobitné záväzky v súvislosti s rozšírením“) od: i) vyvážajúceho výrobcu v Bielorusku spolu so spoločnosťami so sídlom v Rakúsku, Litve a Rusku; ii) vyvážajúceho výrobcu v Rusku spolu so spoločnosťami so sídlom v Rusku a Rakúsku a iii) vyvážajúceho výrobcu v Rusku spolu so spoločnosťou, ktorá mala v čase prijatia sídlo na Cypre.
(16)

Na základe spoločného výskytu netreba uvažovať o špecifických opatreniach pre 3-acetyldeoxynivalenol, 15-acetyldeoxynivalenol a fumonizín B3, keďže možné opatrenia týkajúce sa hlavne deoxynivalenolu a fumonizínu B1 + B2 by tiež chránili ľudskú populáciu od neprijateľného vystavenia 3-acetyldeoxynivalenolu, 15-acetyldeoxynivalenolu a fumonizínu B3. To isté sa týka nivalenolu, pri ktorom možno do istej miery pozorovať spoločný výskyt s deoxynivalenolom, a vystavenie človeka nivalenolu sa považuje za značne nižšie ako d-TDP.
(14)

Rokovania v rámci európskych dohôd medzi Európskym spoločenstvom a Rumunskom a Bulharskom majú za cieľ najmä liberalizovať obchod s výrobkami, ktoré pokrýva spoločná organizácia spomínaného trhu. Vývozné náhrady pre tieto dve krajiny by sa preto mali zrušiť. Toto zrušenie by však nemalo viesť k vývozným náhradám na vývozy do iných krajín.
(4)

M. Moussa Cisse (alias Mamadee Kamara). Dátum narodenia: a) 24.12.1946, b) 14.12.1957, c) 26.6.1944, d) 26.7.1946, e) 24.12.1944. Pasy: a) libérijský diplomatický pas: D001548-99, b) libérijský cestovný pas 0058070 (platný 10.1.2000–9.1.2005; meno: Mamadee Kamara, dátum narodenia: 26.7.1946, miesto narodenia: Gbarnga, okres Bound); c) libérijský diplomatický pas 001546 (platný 1.8.1999–30.8.2001, dátum narodenia: 24.12.1944, miesto narodenia: Ganta, okres Nimba); d) libérijský diplomatický pas D/000953-98. Ďalšie informácie: bývalý riaditeľ prezidentského protokolu. Predseda spol. Mohammad Group of Companies.
FRANCÚZSKO Ministère de l’économie, des finances et de l’industrie Direction générale des douanes et des droits indirects Cellule embargo — Bureau E2 Tél.: (33) 1 44 74 48 93 Télécopie: (33) 1 44 74 48 97 Direction générale du Trésor et de la politique économique Service des affaires multilatérales et du développement Sous-direction Politique commerciale et investissements Service Investissements et propriété intellectuelle 139, rue du Bercy F-75572 Paris Cedex 12 Tél.: (33) 1 44 87 72 85 Télécopie: (33) 1 53 18 96 55 Ministère des affaires étrangères Direction générale des affaires politiques et de sécurité Direction des Nations unies et des organisations internationales Sous-direction des affaires politiques Tél.: (33) 1 43 17 59 68 Télécopie: (33) 1 43 17 46 91 Service de la politique étrangère et de sécurité commune Tél.: (33) 1 43 17 45 16 Télécopie: (33) 1 43 17 45 84
(4)

Rozdelenie obilnín na portugalskom trhu si vyžaduje, aby sa použila primeraná štruktúra riadenia a finančnej kontroly. Najskôr by sa mala zabezpečiť preprava obilnín do portugalskej intervenčnej agentúry, ktorá by bola následne poverená predajom obilnín a ich rozdelením v prospech poľnohospodárov.
(3)

Na základe informácií týkajúcich sa žiadostí o vývozné povolenia, ktoré má Komisia k dispozícii k 15. júnu 2005, množstvo ešte disponibilné na obdobie do 30. júna 2005, pre pásma určenia (1) Afrika a (4) západná Európa podľa článku 9 odsek 5 nariadenia (ES) č. 883/2001 by mohlo byť prekročené, ak sa neobmedzí vydávanie týchto vývozných povolení s vopred stanovenou náhradou. Je preto potrebné stanoviť jednotnú percentuálnu sadzbu na prijímanie žiadostí predložených od 8. do 14. júna 2005 a pozastaviť pre tieto zóny do 1. júla 2005 vydávanie potvrdení pre predložené žiadosti,
(3)

Na základe informácií týkajúcich sa žiadostí o vývozné povolenia, ktoré má Komisia k dispozícii k 22. júnu 2005, množstvo ešte disponibilné na obdobie do 30. júna 2005 pre pásmo určenia (3) východná Európa podľa článku 9 odsek 5 nariadenia (ES) č. 883/2001 by mohlo byť prekročené, ak sa neobmedzí vydávanie týchto vývozných povolení s vopred stanovenou náhradou. Je preto potrebné stanoviť jednotnú percentuálnu sadzbu na prijímanie žiadostí predložených od 15. do 21. júna 2005 a pozastaviť pre tieto zóny do 1. júla 2005 vydávanie potvrdení pre predložené žiadosti,
1.

Článok 1 ods. 1 nariadenia (ES) č. 658/2002 sa nahrádza takto: „1. Týmto sa ukladá konečné antidumpingové clo na dovoz tuhých hnojív s obsahom dusičnanu amónneho vyšším ako 80 % hmotnosti, ktoré patria pod kódy KN 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 a ex 3105 90 91 a s pôvodom v Rusku.“
(1)

Nariadením Komisie (ES) č. 1892/2004 (2) boli prijaté prechodné opatrenia potrebné na uľahčenie prechodu od dohôd platných v nových členských štátoch pred ich vstupom do Európskej únie na dovozné dohody platné na základe spoločnej organizácie trhu s banánmi na rok 2005. S cieľom zabezpečiť zásobovanie trhu najmä v nových členských štátoch toto nariadenie dočasne stanovilo na prechodné obdobie dodatočné množstvo na účely vydávania dovozných povolení. Toto dodatočné množstvo sa musí spravovať použitím mechanizmov a nástrojov uvedených do platnosti nariadením Komisie (ES) č. 896/2001 zo 7. mája 2001, ustanovujúcim podrobné pravidlá uplatňovania nariadenia Rady (EHS) č. 404/93 týkajúceho sa opatrení pri dovoze banánov do Spoločenstva (3).
(1)

Rozhodnutím 2005/476/ES sa stanovujú osobitné pravidlá výpočtu colných poplatkov, ktoré sa majú uplatňovať na dovozy lúpanej ryže s kódom KN 1006 20 do Spoločenstva v období od 1. marca 2005 do 30. júna 2006. Na stanovené prechodné obdobie by sa preto mali prijať potrebné opatrenia, pokiaľ ide o colné poplatky uplatniteľné na dovoz lúpanej ryže s kódom KN 1006 20.
2.

Je potrebné vytvoriť rovnocennú úroveň ochrany pri colných kontrolách tovaru prepraveného na colné územie spoločenstva alebo z neho. Na dosiahnutie tohto cieľa je nevyhnutné vytvoriť rovnocennú úroveň colných kontrol v spoločenstve a zabezpečiť harmonizované vykonávanie colných kontrol zo strany členských štátov, ktoré sú hlavne zodpovedné za vykonávanie týchto kontrol. Takéto kontroly by sa mali zakladať na spoločne dohodnutých normách a kritériách rizík pre výber tovaru a hospodárskych subjektov s cieľom minimalizovať riziká pre spoločenstvo a jeho občanov a pre obchodných partnerov spoločenstva. Členské štáty a Komisia by preto mali zaviesť rámec riadenia rizika v rámci celého spoločenstva na podporu spoločného prístupu, aby sa efektívne stanovili priority a účinne pridelili zdroje s cieľom udržať správnu rovnováhu medzi colnými kontrolami a uľahčením zákonného obchodu. Takýto rámec by mal taktiež stanoviť spoločné kritériá a harmonizované požiadavky pre schválené hospodárske subjekty a zabezpečiť harmonizované uplatňovanie takýchto kritérií a požiadaviek. Vytvorenie rámca riadenia rizika spoločného pre všetky členské štáty by im nemalo brániť v náhodnej kontrole tovaru.
(7)

Táto zmena a doplnenie výnimočne nadobudnú účinnosť na finančný rok spoločnosti so začiatkom 1. januára 2005 alebo po tomto dátume, t. j. pred dátumom uverejnenia tohto nariadenia. Retroaktívne uplatňovanie je výnimočne odôvodnené iba na to, aby sa družstvám umožnila príprava účtov v súlade so štandardom IAS 32, vypracovaným výborom IFRIC 2, a iba vtedy, ak dotknuté spoločnosti budú môcť oprávnene očakávať takéto uplatňovanie už v čase prijatia štandardu IAS 32.
(6)

Prostredníctvom lepšej rozpočtovej disciplíny v hospodársky priaznivých obdobiach by sa mal dosiahnuť symetrickejší prístup k fiškálnej politike v rámci cyklu s cieľom vyhnúť sa procyklickým politikám a postupne dosiahnuť strednodobý rozpočtový cieľ. Dodržiavanie strednodobého rozpočtového cieľa by malo členským štátom umožniť vyrovnať sa s bežnými cyklickými výkyvmi a zároveň udržať schodok verejných financií pod hranicou referenčnej hodnoty 3 % HDP a zabezpečiť rýchle napredovanie smerom k trvalej fiškálnej udržateľnosti. Vzhľadom na to by sa mal vytvoriť priestor pre rozpočtové manévrovanie, najmä pokiaľ ide o verejné investície.
(7)

Komisia by mala vždy vypracovať správu na základe článku 104 ods. 3 zmluvy. Vo svojej správe by mala preskúmať, či sa uplatňujú výnimky ustanovené v článku 104 ods. 2. Správa Komisie podľa článku 104 ods. 3 by mala náležite odzrkadľovať vývoj hospodárskej situácie a rozpočtovej pozície zo strednodobého hľadiska. Okrem toho by sa mali náležite zohľadniť všetky ostatné faktory, ktoré sú podľa názoru dotknutého členského štátu významné na to, aby sa z kvalitatívneho hľadiska komplexne posúdilo prekročenie referenčnej hodnoty.
2.

Príloha III sa mení a dopĺňa takto: a) Článok 27 sa nahrádza takto: „Článok 27 Textilné výrobky uvedené v tabuľkách C and D sú predmetom systému následného štatistického dohľadu. Tento dohľad by sa mal vykonávať v súlade so systémom ustanoveným v článku 308d nariadenia Komisie (EHS) č. 2454/93 (1). Po uvoľnení výrobkov do voľného obehu, ak je to možné každý týždeň, ale minimálne do 12. dňa každého mesiaca za predchádzajúci mesiac, príslušné orgány členských štátov oznámia Komisii celkové dovezené množstvo a jeho hodnotu, označia dátum uvoľnenia výrobkov do voľného obehu, pôvod výrobkov a poradové číslo. Tieto údaje uvedú kód kombinovanej nomenklatúry, a ak je to vhodné, klasifikáciu TARIC, do ktorej patria, a prípadne doplnkové jednotky požadované pre tento kód nomenklatúry. Údaje musia byť vo formáte kompatibilnom so systémom dohľadu, ktorý spravuje generálne riaditeľstvo pre dane a colnú úniu. b) Článok 28 ods. 6 sa nahrádza takto: „6. Tento kód pozostáva z týchto údajov: — dve písmená označujúce vyvážajúcu krajinu sú tieto: — Bielorusko = BY — Čína = CN — Srbsko = XS — Uzbekistan = UZ — Vietnam = VN — dve písmená označujúce členský štát miesta určenia alebo skupinu takýchto členských štátov sú tieto: — AT = Rakúsko — BL = Benelux — CY = Cyprus — CZ = Česká republika — DE = Nemecká spolková republika — DK = Dánsko — EE = Estónsko — GR = Grécko — ES = Španielsko — FI = Fínsko — FR = Francúzsko — GB = Spojené kráľovstvo — HU = Maďarsko — IE = Írsko — IT = Taliansko — LT = Litva — LV = Lotyšsko — MT = Malta — PL = Poľsko — PT = Portugalsko — SE = Švédsko — SI = Slovinsko — SK = Slovensko — jednomiestne číslo označujúce ročnú kvótu alebo rok, v ktorom bol dovoz zaznamenaný, v prípade výrobkov uvedených v tabuľke A tejto prílohy zodpovedá poslednej číslici príslušného roku, napríklad ‚5’ pre rok 2005 a ‚6’ pre rok 2006, — dvojmiestne číslo označujúce vydávajúci orgán vyvážajúcej krajiny, — päťmiestne po sebe nasledujúce číslo od 00001 do 99999, priradené k príslušnému členskému štátu miesta určenia.“ c) Tabuľka B sa nahrádza takto: „Krajiny a kategórie podliehajúce systému dohľadu Tretia krajina Skupina Kategória Jednotka Čína I A 1 tony 3 tony z toho 3a tony ex 20 tony I B 8 1 000 kusov II A 9 tony 22 tony 23 tony II B 12 1 000 párov 13 1 000 kusov 14 1 000 kusov 15 1 000 kusov 16 1 000 kusov 17 1 000 kusov 28 1 000 kusov 29 1 000 kusov 78 tony 83 tony III A 35 tony III B 97 tony IV 117 tony 118 tony 122 tony V 136A tony 156 tony 157 tony 159 tony 163 tony“